

### เอกสารสอบราคาจ้าง เลขที่ ๔/๒๕๕๙

 **สอบราคาจ้างเหมาโครงการก่อสร้างอาคารศูนย์พัฒนาเด็กเล็ก (สถ.ศพด.๑)**

**เงินอุดหนุนเฉพาะกิจ ประจำปีงบประมาณ พ.ศ.๒๕๕๙**

**ตำบลห้วยยาง อำเภอกระนวน จังหวัดขอนแก่น**

**ตามประกาศเทศบาลตำบลห้วยยาง**

**ลงวันที่ ๑๕ เดือน มกราคม พ.ศ. ๒๕๕๙**

ด้วยเทศบาลตำบลห้วยยาง อำเภอกระนวน จังหวัดขอนแก่น มีความประสงค์จะสอบราคาจ้างเหมา

โครงการก่อสร้างอาคารศูนย์พัฒนาเด็กเล็ก (สถ.ศพด.๑) ตามแบบมาตรฐานกรมส่งเสริมการปกครองท้องถิ่น พร้อมติดตั้งป้ายประชาสัมพันธ์ขนาดกว้าง ๑.๒๐ เมตร ยาว ๒.๔๐ เมตร ตามแบบมาตรฐาน ผู้รับจ้างต้องดำเนินการจัดหาป้ายประชาสัมพันธ์โครงการชั่วคราวเกี่ยวกับงานรับจ้างดังกล่าวก่อนลงมือดำเนินงาน และต้องแจ้งการเข้าดำเนินงานจ้างเป็นหนังสือ ให้กับเทศบาลตำบลห้วยยางทราบก่อนทุกครั้งก่อนมีการเข้าทำงานจ้าง ณ บริเวณภายในสำนักงานเทศบาลตำบลห้วยยาง **ราคากลางของงานก่อสร้างในการสอบราคาครั้งนี้รวมเป็นเงินทั้งสิ้น ๑,๘๙๐,๐๐๐.-บาท (หนึ่งล้านแปดแสนเก้าหมื่นบาทถ้วน)**

โดยมีข้อแนะนำและข้อกำหนด ดังต่อไปนี้

**๑. เอกสารแนบท้ายเอกสารสอบราคาจ้าง**

๑.๑แบบรูปรายการละเอียดและบัญชีแสดงปริมาณงาน

๑.๒แบบใบเสนอราคา

๑.๓แบบสัญญาจ้าง

๑.๔แบบหนังสือค้ำประกัน(หลักประกันสัญญา)

๑.๕บัญชีรายการเอกสารที่ยื่นพร้อมกับการเสนอราคา

๑.๖ ประกาศราคากลางและรายละเอียดการคำนวณราคากลางงานก่อสร้างตามBOQ (Bill of Quantities) (รายละเอียดการคำนวณราคากลางงานก่อสร้างเป็นการเปิดเผยเพื่อให้ผู้ประสงค์จะเสนอราคาได้รู้ข้อมูลได้เท่าเทียมกันและเพื่อให้ประชาชนเข้าตรวจดูได้)

**๒. คุณสมบัติของผู้เสนอราคา**

๒.๑ผู้เสนอราคาต้องเป็นผู้มีอาชีพรับจ้างทำงานที่สอบราคาจ้างและต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับเทศบาลตำบลห้วยยาง

๒.๒ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

/๒.๓ผู้เสนอราคา…

๒.๓ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า **๙๔๕,๐๐๐.-บาท พร้อมสำเนาสัญญาที่รับรองสำเนาถูกต้อง**และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจหรือหน่วยงานเอกชนที่เทศบาลตำบลห้วยยางเชื่อถือ

**๒.๔** บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบ

อิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลการจัดซื้อจัดจ้างภาครัฐ

**๓. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

๓.๑สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

๓.๒หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทนพร้อมบัตรประจำตัวประชาชนและสำเนาทะเบียนบ้านทั้งของผู้มอบอำนาจและผู้รับมอบอำนาจ พร้อมทั้งรับรองสำเนาถูกต้อง

๓.๓สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง

๓.๔บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย

๓.๕บัญชีรายการเอกสารทั้งหมดที่ได้ยื่นพร้อมกับซองสอบราคา

**๔. การยื่นซองสอบราคา**

๔.๑ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

๔.๒ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน

ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมและราคาต่อหน่วย และต่อรายการ ตามเงื่อนไขที่ระบุไว้ท้ายใบเสนอราคาให้ถูกต้องทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

ราคาที่เสนอ จะต้องเสนอกำหนดยืนราคา**ไม่น้อยกว่า๑๕๐วัน**นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

๔.๓ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน**๑๕๐วัน**นับถัดจากวันลงนามในสัญญาจ้าง หรือวันที่ได้รับหนังสือแจ้งจากเทศบาลตำบลห้วยยางให้เริ่มทำงาน

/๔.๔ก่อนยื่นซอง...

๔.๔ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียดฯลฯ ให้ถี่ถ้วนและเข้าใจเอกสารสอบราคาทั้งหมดก่อนที่จะตกลงยื่นซองสอบราคาตามเงื่อนไขในเอกสารสอบราคาจ้าง

๔.๕ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึง **ประธานคณะกรรมการเปิดซองสอบราคา** โดยระบุไว้ที่หน้าซองว่า**“ ใบเสนอราคาตามเอกสารสอบราคาจ้างที่ ๔ /๒๕๕๙”**กำหนดยื่นซองสอบราคาในระหว่างวันที่ ๑๕เดือน มกราคม พ.ศ. ๒๕๕๙ ถึงวันที่ ๒๙ เดือน มกราคม พ.ศ.๒๕๕๙โดยยื่นโดยตรงด้วยตนเองต่อเทศบาลตำบลห้วยยาง ในวันและเวลาราชการโดยในวันที่ ๑๕ เดือน มกราคม พ.ศ. ๒๕๕๙ถึงวันที่ ๒๘ เดือน มกราคม พ.ศ. ๒๕๕๙ในวันและเวลาราชการยื่นซองสอบราคา ณ สำนักงานเทศบาลตำบลห้วยยางและวันที่ ๒๙ เดือน มกราคม พ.ศ.๒๕๕๙ ในวันและเวลาราชการ ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ(ที่ว่าการอำเภอกระนวนชั้น๒)ซึ่งผู้ยื่นซองสอบราคาจะต้องแยกซองเอกสารแสดงคุณสมบัติแยกออกจากซองใบเสนอราคา โดยจะประกาศรายชื่อผู้ผ่านการตรวจสอบผู้ไม่มีผลประโยชน์ร่วมกันในวันที่ ๑ เดือน กุมภาพันธ์ พ.ศ.๒๕๕๙ ในวันและเวลาราชการ

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด**ซองเสนอราคาที่ยื่นต่อทางราชการและลงทะเบียนรับซองแล้วจะถอนคืนมิได้** และคณะกรรมการเปิดซองสอบราคาจะเปิดซองสอบราคาใน**วันที่ ๒ เดือน กุมภาพันธ์ พ.ศ. ๒๕๕๙** ตั้งแต่เวลา **๑๐.๐๐น.**เป็นต้นไปณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอกระนวน ชั้น๒)

**๕.หลักเกณฑ์และสิทธิในการพิจารณาราคา**

๕.๑ในการสอบราคาครั้งนี้ เทศบาลตำบลห้วยยางจะพิจารณาตัดสินด้วย**ราคารวม**

๕.๒หากผู้เสนอราคารายใดมีคุณสมบัติไม่ถูกต้องตามข้อ ๒หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓หรือยื่นซองสอบราคาไม่ถูกต้องตามข้อ ๔แล้วคณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาจ้างในส่วนที่มิใช่สาระสำคัญทั้งนี้เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลห้วยยางเท่านั้น

๕.๓เทศบาลตำบลห้วยยางสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้

(๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาของเทศบาลตำบลห้วยยาง

(๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

(๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

(๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

/๕.๔ในการตัดสิน...

๕.๔ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือเทศบาลตำบลห้วยยางมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคา

ได้ เทศบาลตำบลห้วยยางมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

๕.๕เทศบาลตำบลห้วยยางทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณาทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินของเทศบาลตำบลห้วยยางเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งเทศบาลตำบลห้วยยางจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน หากมีเหตุผลที่เชื่อได้ว่าการเสนอราคากระทำไปโดยไม่สุจริต หรือมีการสมยอมกันในการเสนอราคา

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคา หรือเทศบาลตำบลห้วยยางจะให้ผู้เสนอราคานั้นชี้แจง และแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์หากคำชี้แจงไม่เป็นที่รับฟังได้ เทศบาลตำบลห้วยยางมีสิทธิที่จะไม่รับราคาของผู้เสนอราคารายนั้น

**๖.การทำสัญญาจ้าง**

 ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ ๑.๓กับเทศบาลตำบลห้วยยาง ภายใน๗วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้าของราคาค่าจ้างที่สอบราคาได้ ให้เทศบาลตำบลห้วยยางยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

๖.๑เงินสด

๖.๒เช็คที่ธนาคารสั่งจ่ายให้เทศบาลตำบลห้วยยาง โดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓วันทำการของทางราชการ

๖.๓หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ ๑.๔

๖.๔พันธบัตรรัฐบาลไทย

๖.๕หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ให้ใช้เฉพาะสัญญาจ้างก่อสร้างที่มีวงเงินไม่เกิน ๑๐ล้านบาท )

หลักประกันนี้จะคืนให้โดยไม่มีดอกเบี้ยภายใน ๑๕วัน นับถัดจากวันที่ผู้ชนะการสอบราคา (ผู้รับจ้าง)พ้นจากข้อผูกพันตามสัญญาจ้างแล้ว

/**๗.ค่าจ้างและการจ่ายเงิน**…

**๗.ค่าจ้างและการจ่ายเงิน (สัญญาเป็นราคาเหมารวม)**

 เทศบาลตำบลห้วยยางจะจ่ายเงินค่าจ้าง โดยแบ่งออกเป็น๑งวด ดังนี้

 งวดที่ ๑เป็นจำนวนเงินในอัตราร้อยละ…………………-……….ของค่าจ้าง เมื่อผู้รับจ้างได้ปฏิบัติ

ตาม……………………………………………………………………………………………………………

ให้แล้วเสร็จภายใน………………………………..วัน

 งวดที่๒เป็นจำนวนเงินในอัตราร้อยละ……………………-……….ของค่าจ้าง เมื่อผู้รับจ้างได้ปฏิบัติ

ตาม……………………………………………………………………………………………………………

ให้แล้วเสร็จภายใน………………………………..วัน

 งวดที่ ๓เป็นจำนวนเงินในอัตราร้อยละ…………………-……….ของค่าจ้าง เมื่อผู้รับจ้างได้ปฏิบัติตาม……………………………………………………………………………………………………………

ให้แล้วเสร็จภายใน………………………………..วัน

 งวดที่ ๔เป็นจำนวนเงินในอัตราร้อยละ…………………-……….ของค่าจ้าง เมื่อผู้รับจ้างได้ปฏิบัติ

 ตาม……………………………………………………………………………………………………………

ให้แล้วเสร็จภายใน………………………………..วัน

 งวดสุดท้าย เป็นจำนวนเงินในอัตราร้อยละ๑๐๐ของค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา ผู้รับจ้างต้องนำผลการทดสอบกำลังรับแรงอัดของแท่งลูกบาศก์คอนกรีตที่ผ่านการทดสอบจากหน่วยงานที่เชื่อถือได้มามอบให้กับเทศบาลตำบลห้วยยาง รวมทั้งทำสถานที่ก่อสร้างให้สะอาดเรียบร้อย

**๘. อัตราค่าปรับ**

ค่าปรับตามแบบสัญญาจ้างจะกำหนดในอัตราร้อยละ๐.๑๐ของค่าจ้างตามสัญญาต่อวัน

**๙. การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๓แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า **๒ปี**นับถัดจากวันที่เทศบาลตำบลห้วยยางได้รับมอบงานโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน๑๕ วัน นับถัดจากวันที่ได้รับแจ้งความชำรุดบกพร่อง

**๑๐. ข้อสงวนสิทธิในการเสนอราคาและอื่น ๆ**

๑๐.๑เงินค่าจ้างเหมาสำหรับการจ้างเหมาในครั้งนี้ จ่ายจาก**เงินอุดหนุนเฉพาะกิจ ประจำปีงบประมาณ พ.ศ.๒๕๕๙ และเทศบาลตำบลห้วยยางจะลงนามในสัญญาต่อเมื่อได้รับอนุมัติเงินประจำงวดจากกรมส่งเสริมการปกครองท้องถิ่นแล้วเท่านั้น สำหรับกรณีที่ไม่ได้รับการจัดสรรงบประมาณ เทศบาลตำบลสามารถยกเลิกการจัดซื้อจัดจ้างได้**

**/**๑๐.๒เมื่อเทศบาล**…**

๑๐.๒เมื่อเทศบาลตำบลห้วยยางได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตามการสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนดผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

(๑) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน ๗วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงการคมนาคมประกาศยกเว้นให้บรรทุกโดยเรืออื่นได้

(๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจาก

ต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของรัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(๓) ในกรณีที่ไม่ปฏิบัติตาม (๑) หรือ(๒) ผู้รับจ้างจะต้องรับผิดตามกฎหมายว่าด้วยกาส่งเสริม

การพาณิชยนาวี

๑๐.๓ผู้เสนอราคาซึ่งเทศบาลตำบลห้วยยางได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖เทศบาลตำบลห้วยยางอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

๑๐.๔เทศบาลตำบลห้วยยางสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

๑๐.๕เมื่อเทศบาลตำบลได้คัดเลือกผู้เสนอราคารายใดให้เป็นผู้รับจ้างและได้ตกลงราคาจ้างแล้ว ห้ามมิให้ผู้รับจ้างโอนสิทธิเรียกร้องให้กับบุคคลอื่นไม่ว่ากรณีใดๆเว้นแต่จะได้รับความยินยอมเป็นหนังสือจากเทศบาลตำบลห้วยยางก่อนจึงจะดำเนินการได้

**๑๑. มาตรฐานฝีมือช่าง**

เมื่อเทศบาลตำบลห้วยยางได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคมหรือผู้มีวุฒิบัตรระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ ๑๐ของแต่ละสาขาช่าง แต่จะต้องมีช่างจำนวนอย่างน้อย ๑คน ในแต่ละสาขาช่างดังต่อไปนี้

๑๑.๑ช่างโยธาหรือช่างก่อสร้าง (ปวส.) จำนวน ๑คน

๑๑.๒………………………………………………………………………

๑๑.๓………………………………………………………………………

/**๑๒.**ในระหว่าง…

**๑๒.** ในระหว่างระยะเวลาการก่อสร้างผู้รับจ้างต้องปฏิบัติตามหลักเกณฑ์ที่กฎหมายและระเบียบได้กำหนด

ไว้โดยเคร่งครัด

เทศบาลตำบลห้วยยาง

วันที่ ๑๕ เดือน มกราคม พ.ศ. ๒๕๕๙